  Майя Бывальцева Константин Бельтюков Юкаменск ёрослэн тӧроез луиз. Со сярысь Удмуртиысь тӧролэн но кивалтэтлэн пресс-службаяз ивортӥзы. Ёрос кенешысь 21 депутатъёс пӧлысь 20-ез со понна куаразэс сётӥзы. Пусъём, ёрос тӧро интые вить кандидатъёс вал. Вожвылъяськонлэн йылпумъян люкетаз «Юкаменск ёрос» муниципал кылдытэтысь администрацилэн тӧроезлэн воштӥсез Константин Бельтюков но Юкаменскысь ёрос эмъюртлэн валтӥсь эмчиез Наталья Николаева потӥзы. Тодэ вайытом, Юкаменск ёрослэн азьвыл тӧроез Борис Востриков ужысьтыз 2018-тӥ арын 21-тӥ толсуре кошкиз, со ас мылкыд каремезъя куриськон гожтӥз. Выль кивалтӥсез бырйытозь солэсь ужоскетъёссэ быдэсъя ёрос тӧролэн мерлыко ужпумъёсъя нырысетӥ воштӥсез Альфира Болтачева.   ВАТСАН Константин Николаевич Бельтюков вордскиз Юкаменск ёросысь Пышкет черкогуртын 1976-тӥ арын пӧсьтолэзе. Казаньысь пудо эмъян медициная кун академиез йылпумъяз. Юкамененск ёросысь пудо висёнъёсын нюръяськонъя ёрос станциын ужаз. 2001-2015 аръёсы со ужъюртэн кивалтӥз. 2015-тӥ арын ёрос администрацилэн тӧроезлы воштӥсе юнматэмын. Тегъёс: Политика Удмуртия Юкаменск кивалтӥсьёс  